**თავი II**

**2020 წლის მაკროეკონომიკური მიმოხილვა**

 **ეკონომიკური ზრდა**

2020 წელს, მთლიანი შიდა პროდუქტის რეალურმა კლებამ წინა წელთან შედარებით 6.2 პროცენტი შეადგინა. პირველ კვარტალში გაიზარდა 2.3%-ით, მეორე კვარტალში კლება 13.2%, მესამე კვარტალში კლება 5.6%, ხოლო მეოთხე კვარტალში კლება 6.8%. 2020 წელს მთლიანი შიდა პროდუქტი ნომინალურ გამოსახულებაში 49 407.3 მლნ ლარით განისაზღვრა, რაც 0.3 პროცენტით აღემატება წინა წლის ანალოგიურ მაჩვენებელს. ხოლო მშპ ერთ სულ მოსახლეზე 13 292.7 ლარს (4 274.6 აშშ დოლარი) შეადგენს.

2020 წლის მონაცემებით ეკონომიკური ზრდა დაფიქსირდა შემდეგ დარგებში: ჯანდაცვა (7.9%), სოფლის მეურნეობა (3.6%), განათლება (3.1%), სახელმწიფო მმართველობა და თავდაცვა (1.8%), სამთომოპოვებითი მრეწველობა (1.5%). ხოლო კლება დაფიქსირდა შემდეგ დარგებში: განთავსების საშუალებებით უზრუნველყოფის და საკვების მიწოდების საქმიანობებში (37.9%), ადმინისტრაციული და დამხმარე მომსახურების საქმიანობები (37.9%), ხელოვნება, გართობა და დასვენება (18.9%), პროფესიული, სამეცნიერო და ტექნიკური საქმიანობები (18.4%), ტრანსპორტი და დასაწყობება (22.3%) და სხვა.

 **კერძო სექტორის როლი ეკონომიკურ ზრდაში**

2020 წელს ბიზნეს სექტორის ბრუნვის მოცულობა 0.9 პროცენტით გაიზარდა, ხოლო საწარმოთა მიერ გამოშვებული პროდუქციის ღირებულება 7.2 პროცენტით შემცირდა. ბიზნეს სექტორში დასაქმებულთა რაოდენობა საშუალოდ 39.6 ათასი ადამიანით, ხოლო მხოლოდ ბოლო კვარტალში 72.3 ათასი ადამიანით შემცირდა (აღნიშნული მონაცემები მოცემულია საქსტატის, ბიზნეს სექტორის 2019-2020 წლების კვარტალური კვლევების მიხედვით).

 **ფასები**

2020 წლის ბოლოს წინა წლის დეკემბერთან შედარებით ინფლაციის დონე 2.4 პროცენტით განისაზღვრა. ამავე პერიოდისათვის, საშუალო ინფლაცია 5.2 პროცენტის დონეზეა.

წლიური ინფლაციის ფორმირებაზე ძირითადი გავლენა იქონია ფასების ცვლილებამ შემდეგ ჯგუფებზე: სურსათი და უალკოჰოლო სასმელები: ფასები გაიზარდა 6.8 პროცენტით, რაც 2.19 პროცენტული პუნქტით აისახა მთლიანი ინდექსის ზრდაში; ჯანმრთელობის დაცვა: ფასები გაიზარდა 9.6 პროცენტით, რაც 0.76 პროცენტული პუნქტით აისახა წლიურ ინდექსზე; ავეჯი, საოჯახო ნივთები, სახლის მოვლა: ფასები გაიზარდა 9.5 პროცენტით, რამაც წლიურ ინფლაციაში 0.56 პროცენტული პუნქტით აისახა; ალკოჰოლური სასმელები, თამბაქო: ფასები გაიზარდა 8.6 პროცენტით, რაც 0.56 პროცენტული პუნქტით აისახა მთლიანი ინდექსის ზრდაში; საცხოვრებელი, წყალი, ელ ენერგია, აირი: დაფიქსირდა ფასების 21.7 პროცენტიანი კლება, რაც -1.94 პროცენტული პუნქტით აისახა წლიურ ინფლაციაში.

**გაცვლითი კურსი**

2020 წელს ლარი გაუფასურდა აშშ დოლართან მიმართებაში. 2020 წელს 2019 წელთან შედარებით ლარის გაცვლითი კურსი აშშ დოლარის მიმართ 14.3 პროცენტით გაუფასურდა და 3.28 ლარი შეადგინა ერთ აშშ დოლარზე. ლარის ნომინალური ეფექტური გაცვლითი კურსი, რაც წარმოადგენს ლარის საშუალო კურსს სავაჭრო პარტნიორების გაცვლით კურსებთან, გაუფასურდა 5.6 პროცენტით.

 **მონეტარული აგრეგატები**

2020 წლის დეკემბერში 2019 წლის დეკემბერთან შედარებით M3 ფართო ფულის აგრეგატი 24.6 პროცენტით გაიზარდა და 30 379.6 მლნ ლარი შეადგინა, ხოლო M2 ფულის მასა 18.8 პროცენტით გაიზარდა და 13 659.7 მლნ ლარის დონეზე დაფიქსირდა.

2020 წელს, წინა წელთან შედარებით დეპოზიტების დოლარიზაციის კოეფიციენტი 1.8 პროცენტული პუნქტით გაიზარდა და 62.8 პროცენტი შეადგინა. ამავე პერიოდში 0.2 პროცენტული პუნქტით გაიზარდა სესხების დოლარიზაციის კოეფიციენტი და 55.5 პროცენტი შეადგინა.

**საგარეო სექტორი**

2020 წელს საქართველოში საქონლით საგარეო სავაჭრო ბრუნვამ 11 371.9 მლნ აშშ დოლარი შეადგინა, რაც წინა წლის შესაბამის მაჩვენებელზე 14.6 პროცენტით ნაკლებია; აქედან ექსპორტი 3 342.1 მლნ აშშ დოლარს შეადგენს (12.0 პროცენტით ნაკლები), ხოლო იმპორტი 8 029.8 მლნ აშშ დოლარს (15.6 პროცენტით ნაკლები). საქართველოს უარყოფითმა სავაჭრო ბალანსმა 2020 წელს 4 687.6 მლნ აშშ დოლარი შეადგინა.

2020 წელს მთლიან საქონელბრუნვაში ევროკავშირის წილი 22.4 პროცენტს შეადგენს. თურქეთის - 14.1 პროცენტს, რუსეთის - 11.7 პროცენტს, ჩინეთის - 10.4 პროცენტს, აზერბაიჯანის - 8.2 პროცენტს.

მთლიან ექსპორტში ევროკავშირის წილი 20.9 პროცენტს შეადგენს. ჩინეთის - 14.3 პროცენტს, აზერბაიჯანის - 13.2 პროცენტს, რუსეთის - 13.2 პროცენტს, უკრაინის - 6.5 პროცენტს, თურქეთის - 5.7 პროცენტს.

მთლიან იმპორტში ევროკავშირის წილი 23.0 პროცენტია. თურქეთის - 17.5 პროცენტი, რუსეთის - 11.1 პროცენტი, ჩინეთის - 8.8 პროცენტი, აშშ - 6.9 პროცენტი, აზერბაიჯანის - 6.1 პროცენტი.

სასაქონლო ჯგუფების მიხედვით ექსპორტში პირველ ადგილზე სპილენძის მადნები და კონცენტრატებია 21.8 პროცენტით, მომდევნო ადგილებს იკავებენ: მსუბუქი ავტომობილები 12.1 პროცენტი, ფეროშენადნობები 7.4 პროცენტი, ყურძნის ნატურალური ღვინოები 6.3 პროცენტი და სპირტიანი სასმელები 4.0 პროცენტი.

იმპორტის სასაქონლო სტრუქტურაში პირველ ადგილზე მსუბუქი ავტომობილებია, რომელსაც მთლიან იმპორტში 9.5 პროცენტიანი წილი უკავია. შემდეგ მოდიან: სპილენძის მადნები და კონცენტრატები 6.7 პროცენტი, ნავთობი და ნავთობპროდუქტები 6.2 პროცენტი, მედიკამენტები დაფასოებული 4.1 პროცენტი და ნავთობის აირები 3.7 პროცენტი.

***ევროკავშირის ქვეყნებთან ვაჭრობაში***

ექსპორტის 11.8%-იან კლებაში მთავარი წვლილი შეიტანა მადნებმა და სპილენძის კონცენტრატებმა (27.9%-იანი კლება), რეზინის პნევმატურმა სალტეებმა და საბურავებმა (53.4%-იანი კლება), სასუქებმა (24.5%-იანი კლება), ნარჩენებმა და სპილენძის ჯართმა (71.5%-იანი კლება). ზრდის მიმართულებით მთავარი წვლილი შეიტანა მადნებმა და ძვირფასი ლითონის კონცენტრატებმა (524.4%-იანი ზრდა), კაკალმა (61.4%-იანი ზრდა), მსუბუქმა ავტომობილებმა (70.2%-იანი ზრდა).

იმპორტის 19.8%-იან კლებაში მთავარი წვლილი შეიტანა ნავთობმა და ნავთობპროდუქტებმა (39.7%-იანი კლება), მსუბუქმა ავტომობილებმა (53.0%-იანი კლება), სხვა მანქანებმა და მექანიზმებმა (69.2%-იანი კლება). ზრდის მიმართულებით მთავარი წვლილი შეიტანა დიაგნოსტიკურმა და ლაბორატორიულმა რეაგენტებმა (120.3%-იანი ზრდა), სამკურნალო საშუალებებმა (5.4%-იანი ზრდა), ტურბორეაქტიულმა ძრავებმა (2 913.2%-იანი ზრდა).

***თურქეთთან ვაჭრობაში***

ექსპორტის 5.8%-იან კლებაში მთავარი წვლილი შეიტანა ნახევარფაბრიკატებმა ნახშირბადიანი ფოლადისგან (61.6%-იანი კლება), სპილენძის მადნებმა და კონცენტრატებმა (100.0%-იანი კლება), სინთეზური კაუჩუკი (99.0%-იანი კლება). ზრდის მიმართულებით მთავარი წვლილი შეიტანა ფეროშენადნობებმა (77.1%-იანი ზრდა), ზღვის ძუძუმწოვრების ცხიმებმა და ქონებმა (115.0%-იანი ზრდა), ფქვილმა და ხორცის გრანულებმა (72.9%-იანი ზრდა).

იმპორტის 13.0%-იან კლებაში მთავარი წვლილი შეიტანა მსუბუქმა ავტომობილებმა (76.7%-იანი კლება), სამკურნალო საშუალებებმა (45.2%-იანი კლება), მავთულებმა და კაბელებმა (49.3%-იანი კლება). ზრდის მიმართულებით მთავარი წვლილი შეიტანა 10-ზე მეტი კაცის გადასაყვანმა ავტომობილებმა (82.0%-იანი ზრდა), ელექტროენერგიამ (იმპორტი არ განხორციელდა 2019 წელს, 0.8%-იანი წვლილი ზრდაში), ნახშირბადიანი ფოლადის პროფილებმა (90.3%-იანი ზრდა).

***რუსეთთან ვაჭრობაში***

ექსპორტის 11.2%-იან კლებაში მთავარი წვლილი შეიტანა მინერალურმა და მტკნარმა წყლებმა (27.5%-იანი კლება), ღვინოებმა (10.3%-იანი კლება). ზრდის მიმართულებით მთავარი წვლილი შეიტანა ხილმა (69.5%-იანი ზრდა), ნაყოფებმა (329.7%-იანი ზრდა), შაქრის დანამატების შემცველობით წყალმა (28.3%-იანი ზრდა).

იმპორტის 9.2%-იან კლებაში მთავარი წვლილი შეიტანა ნავთობმა და ნავთობპროდუქტებმა (34.9%-იანი კლება), ქვანახშირის კოქსმა და ნახევარკოქსმა (48.4%-იანი კლება), ქვანახშირმა და მისგან მიღებულმა მყარი საწვავის სახეობებმა (41.2%-იანი კლება). ზრდის მიმართულებით მთავარი წვლილი შეიტანა ხორბალმა და მესლინმა (18.4%-იანი ზრდა), მზესუმზირის ზეთმა (20.5%-იანი ზრდა), ნავთობის აირებმა და აირისებრმა ნახშირწყალბადებმა (13.3%-იანი ზრდა).

**ფულადი გზავნილები**

 2020 წელს, წმინდა ფულადი გზავნილები წინა წელთან შედარებით 9.6 პროცენტით გაიზარდა და 1 639.1 მლნ აშშ დოლარი შეადგინა (143.2 მლნ აშშ დოლარით მეტი). წმინდა ფულადი გზავნილები გაიზარდა იტალიიდან 24.8 პროცენტით და 293.4 მლნ აშშ დოლარი შეადგინა (58.3 მლნ აშშ დოლარით მეტი), აშშ-დან - 23.9 პროცენტით და 215.0 მლნ აშშ დოლარი შეადგინა (41.4 მლნ აშშ დოლარით მეტი, საბერძნეთიდან - 14.3 პროცენტით და 208.6 მლნ აშშ დოლარი შეადგინა (26.1 მლნ აშშ დოლარით მეტი), გერმანიიდან - 52.3 პროცენტით და 69.7 მლნ აშშ დოლარი შეადგინა (23.9 მლნ აშშ დოლარით მეტი). შემცირდა: რუსეთიდან 18.6 პროცენტით და 285.0 მლნ აშშ დოლარი შეადგინა (65.3 მლნ აშშ დოლარით ნაკლები), ისრაელიდან - 3.2 პროცენტით და 153.2 მლნ აშშ დოლარი შეადგინა (5.1 მლნ აშშ დოლარით ნაკლები).

**ტურიზმი**

2020 წელს, საქართველოს 1 747 ათასი ვიზიტორი ეწვია (2019 წლის მონაცემებით, ვიზიტორების რაოდენობა 9 358 ათასს შეადგენდა), რაც გასული წლის ანალოგიურ მონაცემზე 81.3 პროცენტით ნაკლებია (წყარო: საქართველოს ტურიზმის ეროვნული ადმინისტრაცია).

ტურიზმიდან მიღებულმა შემოსავლებმა 542 მლნ აშშ დოლარი შეადგინა, რაც 83.4 პროცენტით (2 727 მლნ აშშ დოლარით) ნაკლებია გასული წლის მაჩვენებელზე (წყარო: საქართველოს ეროვნული ბანკი).

**პირდაპირი უცხოური ინვესტიციები**

 2020 წელს, წინასწარი მონაცემებით, საქართველოში განხორციელებული პირდაპირი უცხოური ინვესტიციების მოცულობა 52.9 პროცენტით შემცირდა და 616.9 მლნ აშშ დოლარი შეადგინა. საქართველოში განხორციელებული პირდაპირი უცხოური ინვესტიციების მიხედვით უმსხვილეს ინვესტორ ქვეყნებს გაერთიანებული სამეფო (307.8 მლნ აშშ დოლარი), ნიდერლანდები (172.1 მლნ აშშ დოლარი) და თურქეთი (108.1 მლნ აშშ დოლარი) წარმოადგენს. ყველაზე დიდი უცხოური ინვესტიციები საფინანსო სექტორში (400.3 მლნ აშშ დოლარი), სამთომოპოვებითი მრეწველობაში (101.5 მლნ აშშ დოლარი) და უძრავ ქონებაში (71.8 მლნ აშშ დოლარი) განხორციელდა. შემცირების გამომწვევ უმთავრეს მიზეზს წარმოადგენს, 2020 წლის ბოლოსთვის, რამდენიმე საწარმოს გადასვლა საქართველოს რეზიდენტის საკუთრებაში, რამაც პირდაპირი უცხოური ინვესტიციების მაჩვენებელი 340.5 მლნ. აშშ დოლარით შეამცირა.

**ინფორმაცია საქართველოს 2020 წლის ნაერთი ბიუჯეტის შემოსავლების**

**შესრულების შესახებ**

2020 წლის ნაერთი ბიუჯეტის შემოსავლების საპროგნოზო მაჩვენებელი განისაზღვრა 12 163 000.0 ათასი ლარით, საანგარიშო პერიოდში მობილიზებულ იქნა 12 407 017.0 ათასი ლარი, ანუ საპროგნოზო მაჩვენებლის 102.0%.

**გადასახადების** საპროგნოზო მაჩვენებელი განისაზღვრა 10 510 000.0 ათასი ლარით, საანგარიშო პერიოდში მობილიზებულ იქნა 10 964 412.5 ათასი ლარი, ანუ საპროგნოზო მაჩვენებლის 104.3%.

**გრანტების** საპროგნოზო მაჩვენებელი განისაზღვრა 613 000.0 ათასი ლარით, საანგარიშო პერიოდში მობილიზებულ იქნა 460 107.6 ათასი ლარი, ანუ საპროგნოზო მაჩვენებლის 75.1%. ამასთან გასათვალისწინებელია, რომ 2020 წლის დეკემბრის ბოლოს ჩამორიცხული გრანტები (160 მლნ ლარზე მეტი) აისახა 2021 წლის იანვარის შემოსულობებში.

**სხვა შემოსავლების**  საპროგნოზო მაჩვენებელი განისაზღვრა 1 040 000.0 ათასი ლარით, საანგარიშო პერიოდში მობილიზებულ იქნა 982 496.9 ათასი ლარი, ანუ საპროგნოზო მაჩვენებლის 94.5%.

**არაფინანსური აქტივების** კლებიდან მობილიზებულ იქნა 207 896.5 ათასი ლარი, რაც საპროგნოზო მაჩვენებლის (150 000.0 ათასი ლარი) 138.6%-ია.

**ფინანსური აქტივების** კლებიდან მობილიზებულ იქნა 167 397.8 ათასი ლარი, რაც საპროგნოზო მაჩვენებელის (75 000.0 ათასი ლარი) 223.2%-ია.

**2020 წლის ნაერთი ბიუჯეტის შემოსავლების შესრულების მაჩვენებლები**

 *ათასი ლარი*

| **დასახელება** | **გეგმა** | **ფაქტი** |  **+/-**  | **%** |
| --- | --- | --- | --- | --- |
| **შემოსავლები** | **12,163,000.0** | **12,407,017.0** | **244,017.0** | **102.0** |
|  **გადასახადები** | **10,510,000.0** | **10,964,412.5** | **454,412.5** | **104.3** |
| საშემოსავლო გადასახადი | 3,240,000.0 | 3,326,735.1 | 86,735.1 | 102.7 |
| მოგების გადასახადი | 840,000.0 | 919,440.6 | 79,440.6 | 109.5 |
| დამატებული ღირებულების გადასახადი | 4,635,000.0 | 4,837,233.4 | 202,233.4 | 104.4 |
| აქციზი | 1,325,000.0 | 1,619,392.3 | 294,392.3 | 122.2 |
| იმპორტის გადასახადი | 70,000.0 | 74,369.0 | 4,369.0 | 106.2 |
| ქონების გადასახადი | 400,000.0 | 433,663.8 | 33,663.8 | 108.4 |
| სხვა გადასახადი | 0.0 | -246,421.7 | -246,421.7\* |  |
| **გრანტები** | **613,000.0** | **460,107.6** | **-152,892.4** | **75.1** |
| **სხვა შემოსავლები** | **1,040,000.0** | **982,496.9** | **-57,503.1** | **94.5** |

 ***\*შენიშვნა:*** *გამოწვეულია ზედმეტად გადახდილი გადასახადების დაბრუნების გაზრდილი მაჩვენებლით, ჯამურად 2020 წელს დაბრუნებული იქნა ზედმეტად გადახდილი გადასახები (დღგ) 1040.0 მლნ ლარის ოდენობით.*

**ინფორმაცია საქართველოს 2020 წლის სახელმწიფო ბიუჯეტის**

**შემოსავლების შესრულების შესახებ**

2020 წლის სახელმწიფო ბიუჯეტის შემოსავლების საპროგნოზო მაჩვენებელი განისაზღვრა 10 212 699.0 ათასი ლარით, საანგარიშო პერიოდში მობილიზებულ იქნა 10 490 370.0 ათასი ლარი, ანუ საპროგნოზო მაჩვენებლის 102.7%.

**2020 წლის სახელმწიფო ბიუჯეტის შემოსავლების შესრულების მაჩვენებლები**

 *ათასი ლარი*

|  |  |  |  |  |
| --- | --- | --- | --- | --- |
| **დასახელება** | **გეგმა** | **ფაქტი** |  **+/-**  | **%** |
|  **შემოსავლები** | **10,212,699.0** | **10,490,370.0** | **277,671.0** | **102.7** |
| გადასახადები | 8,979,350.0 | 9,364,779.4 | 385,429.4 | 104.3 |
| გრანტები | 558,349.0 | 459,551.2 | -98,797.8 | 82.3 |
| სხვა შემოსავლები | 675,000.0 | 666,039.4 | -8,960.6 | 98.7 |

**გადასახადების** საპროგნოზო მაჩვენებელი განისაზღვრა 8 979 350.0 ათასი ლარით, საანგარიშო პერიოდში მობილიზებულ იქნა 9 364 779.4 ათასი ლარი, ანუ საპროგნოზო მაჩვენებლის 104.3%.

სახელმწიფო ბიუჯეტში გადასახადების მობილიზაციის მდგომარეობა ცალკეული სახეების მიხედვით შემდეგია:

* საშემოსავლო გადასახადის სახით მობილიზებულია 3 079 840.1 ათასი ლარი, რაც საპროგნოზო მაჩვენებლის (2 990 000.0 ათასი ლარი) 103.0%-ია.
* მოგების გადასახადის სახით მობილიზებულია 919 440.6 ათასი ლარი, რაც საპროგნოზო მაჩვენებლის (840 000.0 ათასი ლარი) 109.5%-ია.
* დამატებული ღირებულების გადასახადის სახით მობილიზებულია 3 918 159.1 ათასი ლარი, რაც საპროგნოზო მაჩვენებლის (3 754 350.0 ათასი ლარი) 104.4%-ია.
* აქციზის სახით მობილიზებულია 1 619 392.3 ათასი ლარი, რაც საპროგნოზო მაჩვენებლის (1 325 000.0 ათასი ლარი) 122.2%-ია.
* იმპორტის გადასახადის სახით მობილიზებულია 74 369.0 ათასი ლარი, რაც საპროგნოზო მაჩვენებლის (70 000.0 ათასი ლარი) 106.2%-ია.

**2020 წლის სახელმწიფო ბიუჯეტის საგადასახადო შემოსავლების**

**შესრულების მაჩვენებლები**

 *ათასი ლარი*

| **დასახელება** | **გეგმა** | **ფაქტი** |  **+/-**  | **%** |
| --- | --- | --- | --- | --- |
|  **გადასახადები** | **8,979,350.0** | **9,364,779.4** | **385,429.4** | **104.3** |
|  საშემოსავლო გადასახადი | 2,990,000.0 | 3,079,840.1 | 89,840.1 | 103.0 |
|  მოგების გადასახადი | 840,000.0 | 919,440.6 | 79,440.6 | 109.5 |
|  დამატებული ღირებულების გადასახადი | 3,754,350.0 | 3,918,159.1 | 163,809.1 | 104.4 |
|  აქციზი | 1,325,000.0 | 1,619,392.3 | 294,392.3 | 122.2 |
|  იმპორტის გადასახადი | 70,000.0 | 74,369.0 | 4,369.0 | 106.2 |
|  სხვა გადასახადი | 0.0 | -246,421.7 | -246,421.7 |  |

**გრანტების** საპროგნოზო მაჩვენებელი განისაზღვრა 558 349.0 ათასი ლარით, საანგარიშო პერიოდში მობილიზებულ იქნა 459 551.2 ათასი ლარი (საპროგნოზო მაჩვენებლის 82.3%.) მათ შორის დონორის დაფინანსებული ბიუჯეტის მხარდამჭერი გრანტები 279 071.0 ათასი ლარი, საინვესტიციო გრანტები 56 578.2 ათასი ლარი, ხაზინის ანგარიშზე რიცხული რეესტრის გრანტები 73 304.0 ათასი ლარი, ხოლო „საქართველოს 2020 წლის სახელმწიფო ბიუჯეტის შესახებ“ საქართველოს კანონის 34-ე მუხლის შესაბამისად საჯარო სამართლის იურიდიული პირების მიერ სახელმწიფო ბიუჯეტში მიმართული სახსრები - 50 598.0 ათასი ლარი.

 *ათასი ლარი*

|  |  |
| --- | --- |
| **დასახელება** |  **საანგარიშო პერიოდის** |
| **ფაქტი** |
| **გრანტები** | **459,551.2** |
| **ბიუჯეტის მხარდამჭერი გრანტები** | **279,071.0** |
| **საინვესტიციო გრანტები** | **56,578.2** |
| SDC | 1,131.9 |
| GEF | 3,754.8 |
| EU | 13,334.3 |
| E5P | 7,593.5 |
| SIDA | 9,966.2 |
| KfW | 19,118.8 |
| CNF | 1,678.8 |
| **ხაზინის ანგარიშზე რიცხული რეესტრის გრანტები** | **73,304.0** |
| **მიმდინარე გრანტები ცენტრალური სსიპ(ებ)-დან/ა(ა)იპ(ებ)-დან**  | **50,598.0** |

**სხვა შემოსავლების** საპროგნოზო მაჩვენებელი განისაზღვრა 675 000.0 ათასი ლარის ოდენობით, მობილიზებულ იქნა 666 039.4 ათასი ლარი, ანუ საპროგნოზო მაჩვენებლის 98.7%.

საანგარიშო პერიოდში სხვა შემოსავლების მობილიზაციის მდგომარეობა ცალკეული სახეების მიხედვით შემდეგია:

* + **საკუთრებიდან მიღებული შემოსავლების** სახით მობილიზებულია 291 897.7 ათასი ლარი, რაც საპროგნოზო მაჩვენებლის (274 500.0 ათასი ლარი) 106.3%-ია. აქედან,
* **პროცენტები** - 156 307.4 ათასი ლარი, რაც საპროგნოზო მაჩვენებლის (148 500.0 ათასი ლარი) 105.3%-ს შეადგენს.
* **დივიდენდები -** 100 070.3 ათასი ლარი, რაც საპროგნოზო მაჩვენებლის (101 000.0 ათასი ლარი) 99.1%-ს შეადგენს.
* **რენტის** სახით მობილიზებულია 35 520.0 ათასი ლარი, რაც საპროგნოზო მაჩვენებლის (25 000.0 ათასი ლარი) 142.1%-ია.
	+ **საქონლისა და მომსახურების რეალიზაციიდან** მობილიზებულია 38 246.2 ათასი ლარი, რაც საპროგნოზო მაჩვენებლის (59 500.0 ათასი ლარი) 64.3%-ია. აქედან,
* **ადმინისტრაციული მოსაკრებლებისა და გადასახდელების სახით -** 35 422.9 ათასი ლარი, რაც საპროგნოზო მაჩვენებლის (55 900.0 ათასი ლარი) 63.4%-ია. მათ შორის:
	+ - სალიცენზიო მოსაკრებელი - 456.5 ათასი ლარი, რაც საპროგნოზო მაჩვენებლის (400.0 ათასი ლარი) 114.1%-ია;
		- სანებართვო მოსაკრებელი - 13 801.6 ათასი ლარი, რაც საპროგნოზო მაჩვენებლის (30 000.0 ათასი ლარი) 46.0%-ია.
		- სარეგისტრაციო მოსაკრებელი - 1 703.8 ათასი ლარი, რაც საპროგნოზო მაჩვენებლის (3 000.0 ათასი ლარი) 56.8%-ია;
		- სახელმწიფო ბაჟი - 17 537.9 ათასი ლარი, რაც საპროგნოზო მაჩვენებლის (20 000.0 ათასი ლარი) 87.7%-ია;
		- საკონსულო მოსაკრებელი - 1 000.7 ათასი ლარი, რაც საპროგნოზო მაჩვენებლის (1 500.0 ათასი ლარი) 66.7%-ია;
		- სამხედრო სავალდებულო სამსახურის გადავადების მოსაკრებელი - 479.3 ათასი ლარი, რაც საპროგნოზო მაჩვენებლის (500.0 ათასი ლარი) 95.9%-ია.
		- სხვა არაკლასიფიცირებული მოსაკრებლების სახით მობილიზებულია 443.2 ათასი ლარი, რაც საპროგნოზო მაჩვენებლის (500.0 ათასი ლარი) 88.6%-ია.
* **არასაბაზრო წესით გაყიდული საქონლისა და მომსახურებიდან -** 2 823.3 ათასი ლარი, რაც საპროგნოზო მაჩვენებლის (3 600.0 ათასი ლარი) 78.4%-ია. მათ შორის:
	+ - საქონლის რეალიზაციიდან - 2.3 ათასი ლარი, რაც საპროგნოზო მაჩვენებლის (50.0 ათასი ლარი) 4.6%-ია;
		- მომსახურების გაწევიდან - 2 796.7 ათასი ლარი, რაც საპროგნოზო მაჩვენებლის (3 550.0 ათასი ლარი) 78.8%-ია;
		- სხვა შემოსავლები არასაბაზრო წესით გაყიდული საქონლიდან და მომსახურებიდან - 24.3 ათასი ლარია.
	+ **სანქციების (ჯარიმები და საურავები)** სახით მობილიზებულია 71 928.2 ათასი ლარი, რაც საპროგნოზო მაჩვენებლის (85 000.0 ათასი ლარი) 84.6%-ია.
	+ **ნებაყოფლობითი ტრანსფერები, გრანტების გარდა** მობილიზებულია 263 967.3 ათასი ლარი, რაც საპროგნოზო მაჩვენებლის (256 000.0 ათასი ლარი) 103.1%-ია.

**2020 წლის სახელმწიფო ბიუჯეტის სხვა შემოსავლების**

 **შესრულების მაჩვენებლები**

 *ათასი ლარი*

| **დასახელება** | **გეგმა** | **ფაქტი** |  **+/-**  | **%** |
| --- | --- | --- | --- | --- |
| **სხვა შემოსავლები** | **675,000.0** | **666,039.4** | **-8,960.6** | **98.7** |
|  **შემოსავლები საკუთრებიდან** | **274,500.0** | **291,897.7** | **17,397.7** | **106.3** |
|  პროცენტები | 148,500.0 | 156,307.4 | 7,807.4 | 105.3 |
| დივიდენდები | 101,000.0 | 100,070.3 | -929.7 | 99.1 |
| რენტა | 25,000.0 | 35,520.0 | 10,520.0 | 142.1 |
|  **საქონლისა და მომსახურების რეალიზაცია** | **59,500.0** | **38,246.2** | **-21,253.8** | **64.3** |
|  **ადმინისტრაციული მოსაკრებლები და გადასახდელები** | **55,900.0** | **35,422.9** | **-20,477.1** | **63.4** |
|  სალიცენზიო მოსაკრებლები | 400.0 | 456.5 | 56.5 | 114.1 |
|  სანებართვო მოსაკრებლები | 30,000.0 | 13,801.6 | -16,198.4 | 46.0 |
|  სარეგისტრაციო მოსაკრებლები | 3,000.0 | 1,703.8 | -1,296.2 | 56.8 |
|  სახელმწიფო ბაჟი | 20,000.0 | 17,537.9 | -2,462.1 | 87.7 |
|  საკონსულო მოსაკრებელი | 1,500.0 | 1,000.7 | -499.3 | 66.7 |
|  სამხედრო სავალდებულო სამსახურის გადავადების მოსაკრებელი | 500.0 | 479.28 | -20.7 | 95.9 |
|  სხვა არაკლასიფიცირებული მოსაკრებელი | 500.0 | 443.2 | -56.8 | 88.6 |
| **არასაბაზრო წესით გაყიდული საქონელი და მომსახურება** | **3,600.0** | **2,823.3** | **-776.7** | **78.4** |
|  შემოსავლები საქონლის რეალიზაციიდან | 50.0 | 2.3 | -47.7 | 4.6 |
|  შემოსავლები მომსახურების გაწევიდან | 3,550.0 | 2,796.7 | -753.3 | 78.8 |
|  სხვა შემოსავლები არასაბაზრო წესით გაყიდული საქონლიდან და მომსახურებიდან |  | 24.3 | 24.3 |  |
| **სანქციები (ჯარიმები და საურავები)** | **85,000.0** | **71,928.2** | **-13,071.8** | **84.6** |
| **ტრანსფერები რომელიც სხვაგან არ არის კლასიფიცირებული** | **256,000.0** | **263,967.3** | **7,967.3** | **103.1** |
|  შერეული და სხვა არაკლასიფიცირებული შემოსავლები | 256,000.0 | 263,967.3 | 7,967.3 | 103.1 |

**არაფინანსური აქტივების** კლებიდან მობილიზებულ იქნა 98 153.9 ათასი ლარი, რაც საპროგნოზო მაჩვენებელის (90 000.0 ათასი ლარი) 109.1%-ია.

**ფინანსური აქტივების** კლებიდან მობილიზებულ იქნა 163 357.5 ათასი ლარი, რაც საპროგნოზო მაჩვენებლის (80 000.0 ათასი ლარი) 204.2%-ია.